KOMMISSIONENS GENNEMFØRELSESAFGØRELSE

af 27. maj 2014

om vedtagelse af arbejdsprogrammet og finansieringen for 2014 af aktiviteter på fødevare- og foderområdet for at sikre anvendelsen af fødevare- og foderlovgivningen

2014/C 166/05

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

1. under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), navnlig artikel 84,

under henvisning til Rådets beslutning 2009/470/EF af 25. maj 2009 om visse udgifter på veterinærområdet (2), særlig artikel 16, 19, 20, 21, 23 og 27,

under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (3), særlig artikel 76, stk. 1,

under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (4), særlig artikel 66, stk. 1, litra c), og

ud fra følgende betragtninger:

For at sikre gennemførelse af aktiviteter på fødevare- og foderområdet, der sikrer anvendelsen af fødevare- og foderlovgivningen samt plantesundhedslovgivningen, er det nødvendigt at vedtage en finansieringsafgørelse og arbejdsprogrammet for 2014. I artikel 94 i Kommissionens delegerede forordning (EU) nr. 1268/2012 (5) om de finansielle regler vedrørende Unionens almindelige budget fastsættes de nærmere regler for finansieringsafgørelser.

Det er hensigtsmæssigt at tillade, at der ydes tilskud uden indkaldelse af forslag til de organer, der er anført i arbejdsprogrammet, og af de årsager, som er angivet deri.

BESTEMT FØLGENDE:

Artikel 1

Arbejdsprogrammet

Det i bilaget anførte årlige arbejdsprogram til gennemførelse af artikel 16, 19, 20, 21, 23 og 27 i Rådets beslutning 2009/470/EF, forordning (EF) nr. 1107/2009 samt artikel 66, stk. 1, litra c), i forordning (EF) nr. 882/2004 vedtages.

Det årlige arbejdsprogram udgør en finansieringsafgørelse som omhandlet i artikel 84 i forordning (EU, Euratom) nr. 966/2012.

Artikel 2

Unionens bidrag

Det maksimale bidrag til gennemførelse af programmet for 2014 er fastsat til 5 177 230 EUR og finansieres over følgende budgetposter i Den Europæiske Unions almindelige budget for 2014:

Bevillingerne i stk. 1 kan også dække skyldig rente som følge af for sen betaling.

Artikel 3

Fleksibilitetsbestemmelse

Kumulerede ændringer af de beløb, som er tildelt til specifikke foranstaltninger i hvert enkelt arbejdsprogram, og som ikke overstiger 20 % af det i artikel 2 fastsatte maksimale bidrag, betragtes ikke som væsentlige, jf. artikel 94, stk. 4, i delegeret forordning (EU) nr. 1268/2012, forudsat at ændringerne ikke i betydelig grad påvirker arten af foranstaltningerne og arbejdsprogrammets målsætninger.

Den ansvarlige anvisningsberettigede kan foretage de i stk. 1 nævnte ændringer i overensstemmelse med principperne om forsvarlig økonomisk forvaltning og om proportionalitet.

Artikel 4

Tilskud

Der kan ydes tilskud uden indkaldelse af forslag til de organer, der er anført i bilaget, på de betingelser, som er fastsat deri.

(1) EUT L 298 af 26.10.2012, s. 1.

(2) EUT L 155 af 18.6.2009, s. 30.

(3) EUT L 309 af 24.11.2009, s. 1.

(4) EUT L 165 af 30.4.2004, s. 1, berigtiget i EUT L 191 af 28.5.2004, s. 1.

(5) Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).

BILAG

Årligt arbejdsprogram for 2014 på fødevare- og foderområdet

1. INDLEDNING

Dette arbejdsprogram indeholder gennemførelsesforanstaltninger for 2014. På baggrund af målsætningerne i Rådets beslutning 2009/470/EF, forordning (EF) nr. 882/2004, forordning (EF) nr. 1107/2009, forordning (EF) nr. 1333/2008, forordning (EU) nr. 609/2013, forordning (EU) nr. 1169/2011 og Rådets direktiv 2001/89/EF indeholder dette arbejdsprogram de aktioner, der skal finansieres, og budgetfordelingen som anført nedenfor:

Vejledende aktioner Vejledende beløb Tilskud (1) 660 000 EUR Offentlige indkøb (23) 4 132 000 EUR Administrative aftaler (4) 385 230 EUR I ALT (28 aktioner) 5 177 230 EUR

2. TILSKUD

2.1. OIE-konferencer og -seminarer

2.2. Retsgrundlag

Artikel 22 i Rådets beslutning 2009/470/EF.

2.3. Budgetpost

17.04.03 — 660 000 EUR

2.4. Vejledende liste over planlagte aktioner

Aktioner Anslået antal aktioner Vejledende dato Vejledende beløb (i EUR) OIE's globale konferencer, regionale seminarer og regionale møder og aktiviteter vedr. dyresundhed og dyrevelfærd 1 tilskudsaftale 2. kvt. 2014 660 000

2.5. Beskrivelse, målsætninger og forventede resultater af gennemførelsesforanstaltningerne

OIE's globale konferencer, regionale seminarer og regionale møder og aktiviteter vedr. dyresundhed og dyrevelfærd

Verdensorganisationen for Dyresundhed (OIE) er en mellemstatslig organisation med ansvar for forbedring af dyresundheden på verdensplan. For at forbedre dyrs sundhedsstatus på verdensplan og dermed mindske dyresygdomsrisikoen i EU er det vigtigt, at der udveksles oplysninger om EU's tilgang til dyresundhed og dyrevelfærd med alle OIE's medlemslande, og at EU aktivt støtter de konferencer, kursusseminarer, møder og aktiviteter, som OIE tilrettelægger, således at Unionens dyresundheds- og dyrevelfærdspolitik kan fremmes ved disse lejligheder.

OIE-referencecentrenes verdenskonferencer og verdenskonferencer om akvatiske dyrs sundhed; regionale seminarer for europæiske OIE-kontaktpunkter for kommunikation, for anmeldelse af dyresygdomme og for veterinærlægemidler; regionale møder og aktiviteter i dyrevelfærdsplatformen i Europa; regionale møder og aktiviteter vedrørende afrikansk svinepest i den europæiske region og med henblik på gennemførelse af Foot and Mouth Disease Progressive Control Pathway (FMD PCP) i Centralasien og det vestlige Eurasien; regionale møder og aktiviteter tilrettelagt af Mediterranean Animal Health Network (REMESA), herunder rabiesvaccinebank og FMD PCP i Nordafrika; regionale uddannelsesaktiviteter vedrørende OIE's dyrevelfærdsstandarder i OIE-regionen Asien, Fjernøsten og Oceanien.

Målet med aktionen er at udveksle oplysninger om EU's tilgang til dyresundhed og dyrevelfærd og veterinærforanstaltninger med henblik på folkesundheden med alle OIE-medlemmer gennem fremme af Unionens politik i forbindelse med konferencer, kursusseminarer, møder og aktiviteter, som OIE tilrettelægger. I sidste ende at forbedre dyresundhed og dyrevelfærd og veterinærforanstaltninger med henblik på folkesundheden på verdensplan og dermed mindske risikoen i EU.

Forventede resultater: Øget kendskab og tilnærmelse til Unionens dyresundheds- og dyrevelfærdspolitik og bedre dyresundheds- og dyrevelfærdsstandarder i nabolandene og i hele den europæiske OIE-region og dermed mindre risiko for, at dyresygdomme dukker op i EU.

2.6. Gennemførelse

Gennemførelse: direkte af GD SANCO

Direkte tilskud til Verdensorganisationen for Dyresundhed (OIE)

I sin egenskab af referenceorganisation anerkendt af Verdenssundhedsorganisationen for at forbedre dyresundheden på verdensplan indtager Verdensorganisationen for Dyresundhed (OIE) faktisk en monopolstilling i denne sektor, hvorfor der i henhold til artikel 190, stk. 1, litra c), i forordning (EU) nr. 1268/2012 ikke kræves nogen indkaldelse af forslag, for at EU kan bidrage til tilrettelæggelsen af globale konferencer og regionale seminarer om dyresundhed og dyrevelfærd.

EU's maksimale medfinansieringssats: 50 % af de støtteberettigede omkostninger

Tildelingskriterier:

— forslagets relevans for målene med aktiviteterne bestående i opbygning af medlemsstaternes og tredjelandenes embedsmænds kapacitet i forbindelse med EU's politik og OIE's standarder for dyresundhed, dyrevelfærd og veterinærforanstaltninger med henblik på folkesundheden

— virkningen af de forventede resultater af forslaget for de generelle mål om at mindske dyresygdomsrisikoen i EU og fremme EU's politik og OIE's standarder for dyresundhed, dyrevelfærd og veterinærforanstaltninger med henblik på folkesundheden for så vidt angår produkter importeret fra tredjelande.

3. OFFENTLIGE INDKØB

Den samlede budgetbevilling afsat til offentlige kontrakter i 2014 beløber sig til 4 132 000 EUR.

3.1. Retsgrundlag

Artikel 8, 10, 20 og 23 i Rådets beslutning 2009/470/EF, artikel 66 i forordning (EF) nr. 882/2004, artikel 29 i forordning (EF) nr. 1333/2008, artikel 13 og betragtning 33 i forordning (EU) nr. 609/2013, artikel 18, stk. 2, i Rådets direktiv 2001/89/EF.

3.2. Budgetpost

17.04.01 — 1 000 000 EUR

17.04.03 — 3 132 000 EUR

3.3. Vejledende liste over planlagte kontrakter

Aktion (17.04.01) Kontrakttype Anslået antal kontrakter Vejledende dato Vejledende beløb (i EUR) Indkøb af vacciner mod sygdomme hos dyr Vareindkøb 1 2. halvår 2014 1 000 000





Aktioner (17.04.03) Kontrakttype Anslået antal kontrakter Vejledende dato Beløb (i EUR) Undersøgelse — overvågning af gennemførelsen af direktiv 2006/52/EF for så vidt angår industriens anvendelse af nitrit i forskellige kategorier af kødprodukter Tjenesteydelse 1 1. halvår 2014 50 000 Undersøgelse — rapport om fødevarer til sportsfolk Tjenesteydelse 1 Gennem hele 2014 100 000 Undersøgelse af, hvordan den gældende lovgivning om fødevaresvindel indvirker på offentlige kontroller og håndhævelsesforanstaltninger Specifik/tjenesteydelse 1 1. halvår 2014 150 000 Undersøgelse for at forberede ikrafttrædelsen af ny lovgivning om offentlig kontrol Tjenesteydelse 1 2. halvår 2014 250 000 Horisontalt bidrag til kommunikation Specifik/tjenesteydelse 10 Gennem hele 2014 427 000 Forberedelser til verdensudstillingen i 2015 Tjenesteydelse 5 Gennem hele 2014 260 000 Fremstilling af kommunikationsmateriale, offentliggørelse, multimedier, webindhold, arrangementer, reklamemateriale osv. i tilknytning til Levnedsmiddel- og Veterinærkontorets mandat Specifik/tjenesteydelse 5 Gennem hele 2014 80 000 Arrangementer under verdensudstillingen i Milano i 2015 Specifik/tjenesteydelse 5 2. kvt. 2014-2. kvt. 2015 250 000 Undersøgelse af omkostninger ved manglende overholdelse af internationale standarder Specifik/tjenesteydelse 1 2. halvår 2014 125 000 Konference om vilde dyr og planter Specifik/tjenesteydelse 1 2. halvår 2014 100 000 Seminar for studerende Specifik/tjenesteydelse 1 2. halvår 2014 75 000 Deltagelse i internationale begivenheder Specifik/tjenesteydelse 4 2. kvt. 2014-1. kvt. 2015 500 000 Fremme af det integrerede veterinærinformationssystem (Traces) Tjenesteydelse 2 2. halvår 2014 55 000 Aktioner til støtte for aktuel dyrevelfærdspolitik: tilrettelæggelse af tre regionale workshopper for praktiserende dyrlæger Specifik/tjenesteydelse 1 2. kvt. 2014-3. kvt. 2014 150 000 Udarbejdelse af skriftlige publikationer om dyrevelfærd Specifik/tjenesteydelse 1 2. kvt. 2014-3. kvt. 2014 35 000 Fremme af undervisningsmateriale om dyrevelfærd Specifik/tjenesteydelse 1 2. kvt. 2014-3. kvt. 2014 75 000 Konference om hundes og kattes velfærd Specifik/tjenesteydelse 1 2. kvt. 2014-3. kvt. 2014 50 000 Produktion af en række videoredskaber eller e-læringsværktøjer om beskyttelse af svin Specifik/tjenesteydelse 1 2. kvt. 2014-3. kvt. 2014 130 000 Undersøgelse med henblik på definition af politiske indikatorer for dyrevelfærd Specifik/tjenesteydelse 1 2. kvt. 2014-3. kvt. 2014 60 000 Undersøgelse af brugen af indikatorer for dyrevelfærd ved forberedelsen af en evt. rammelov om dyrevelfærd Specifik/tjenesteydelse 1 2. kvt. 2014-3. kvt. 2014 60 000 Undersøgelse af metoder til bedøvelse af svin, der skal kastreres ved operativt indgreb Tjenesteydelse 1 2. kvt. 2014-3. kvt. 2014 100 000 Ekstern evaluering for EU-referencelaboratorier Tjenesteydelse 5 Juni 2014 50 000

3.4. Gennemførelse

Aktionerne gennemføres direkte af GD SANCO.

4. ANDRE AKTIONER

4.1. Administrative aftaler

4.2. Retsgrundlag

Artikel 66 i forordning (EF) nr. 882/2004, artikel 76 i forordning (EF) nr. 1107/2009, artikel 30 i forordning (EU) nr. 1169/2011.

4.3. Budgetpost

17.04.03 — 385 230 EUR

4.4. Vejledende liste over planlagte administrative aftaler

Aktioner Anslået antal administrative aftaler Vejledende dato Vejledende beløb (i EUR) Undersøgelse — konsekvensanalyse vedr. hormonforstyrrende stoffer (identifikation af disse) 1 2. kvt. 2014 125 000 Undersøgelse — sondring mellem farvende fødevarer og fødevarefarvestoffer 1 1. halvår 2014 75 230 Undersøgelse — bidrag til Det Fælles Forskningscenter vedrørende transfedtsyrerapporten 1 1. kvt. 2014-3. kvt. 2014 60 000 Undersøgelse — materialer i kontakt med fødevarer, undtagen plast 1 2. kvt. 2014 125 000

4.5. Beskrivelse, målsætninger og forventede resultater af gennemførelsesforanstaltningerne

Kommissionen agter at udføre følgende undersøgelser i samarbejde med Det Fælles Forskningscenter (FFC):

Undersøgelse — konsekvensanalyse vedr. hormonforstyrrende stoffer (identifikation af disse)

Mål: at foretage en konsekvensanalyse af de forskellige muligheder for videnskabelige kriterier til bestemmelse af kemikaliers hormonforstyrrende egenskaber.

Undersøgelse — sondring mellem farvende fødevarer og fødevarefarvestoffer

Mål: Med henblik på at gennemføre retningslinjerne for klassificering af fødevareekstrakter med farvende egenskaber som farver eller farvende fødevarer skal der fastsættes referenceværdier for udgangsmaterialerne.

Undersøgelse — bidrag til Det Fælles Forskningscenter vedrørende transfedtsyrerapporten

Mål: vurdere virkningerne af relevante metoder, der kan sætte forbrugerne i stand til at vælge sundere mad og sundere kost i det hele taget, eller som kan fremme udbuddet af sundere fødevaretilbud til forbrugerne, herunder bl.a. udlevering af information til forbrugerne om transfedtsyrer eller indførelse af restriktioner for deres anvendelse.

Undersøgelse — materialer i kontakt med fødevarer, undtagen plast

Mål: Der kan være behov for supplerende bestemmelser om materialer i kontakt med fødevarer for at sikre, at lovgivningen om materialer i kontakt med fødevarer kan håndhæves. Der er behov for specifikke oplysninger og analyser for at vurdere den aktuelle situation.

4.6. Gennemførelse

Aktionerne gennemføres direkte af GD SANCO gennem administrative aftaler med Det Fælles Forskningscenter (FFC).